CELEX: 32011R0875
Language: hu
Date: 2011-08-31 00:00:00
Title: A Bizottság 875/2011/EU végrehajtási rendelete ( 2011. augusztus 31. ) egyes áruk Kombinált Nómenklatúra szerinti besorolásáról

2.9.2011   
            
            
               HU
            
            
               Az Európai Unió Hivatalos Lapja
            
            
               L 227/9
            
         A BIZOTTSÁG 875/2011/EU VÉGREHAJTÁSI RENDELETE
   (2011. augusztus 31.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. augusztus 31-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  KN-kód
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Víz alatti ház digitális fényképezőgéphez, mely főként a 39. árucsoporthoz tartozó megjegyzés 1. pontjának megfelelő műanyagból készült.
                  A termék két átlátszó részből áll, amelyeket kézi működtetésű nyomógombokkal, fém vezérlő- vagy kezelőgombokkal, a keretet pedig műanyag kapcsokkal szerelték fel. A termék ellátható tükröződésmentes kijelzővédővel, tartókerettel és külön markolattal is.
                  A fényképezőgép objektíve a vízhatlan ház első felében levő, fémkeretű üvegablakos mélyedésbe illeszthető, amelynek belseje menetes kialakítású az előtétlencsék behelyezéséhez. A hátsó részben bélelt hely van a fényképezőgép keresőjének.
                  A terméket hiánytalan digitális kamera befogadására szánták mely alkalmassá teszi a fényképezőgépet nedves vagy poros körülmények közötti használatra.
                  (Lásd az 1. és 2. képet.) (1)
                  
               
               
                  3926 90 97
               
               
                  A besorolást a Kombinált Nómenklatúra értelmezésére vonatkozó 1., 3.b) és 6. általános szabály, a 39. árucsoporthoz tartozó megjegyzés 1. pontja, valamint a 3926, a 3926 90 és a 3926 90 97 KN-kód szövegezése határozza meg.
                  A termék fényképezőgéptokként nem sorolható be a 4202 vámtarifaszám alá. A fényképezőgéptok a 4202 vámtarifaszám alá tartozik. A víz alatti ház azonban nemcsak a digitális fényképezőgép tárolására szolgál, hanem önálló funkcióval rendelkező termék. Mivel a terméken nyomógombok és vezérlő- vagy kezelőgombok találhatók, nem tekinthető tartónak.
                  Bár a termék fényképezőgép tartozéka, nem tekinthető a digitális fényképezőgép alkatrészének, mivel nem nélkülözhetetlen a digitális fényképezőgép működéséhez, így a 8529 vtsz. alá való besorolása kizárt.
                  A 90. árucsoporthoz tartozó megjegyzés 2.b) pontja alapján a 9006 vagy a 9007 vtsz. alá való besorolása szintén kizárt, mivel ezek a vámtarifaszámok hagyományos fényképezőgépekre és mozgóképfelvevőkre vonatkoznak.
                  A termék különböző anyagokból áll, ezért besorolását a 3.b) általános szabály alkalmazásával azon összetevője alapján kell elvégezni, amely a termék lényeges jellemzőjét adja.
                  Mivel a termék lényeges jellemzőjét a műanyag adja, ezért azt a 3926 vámtarifaszám alá kell besorolni a 3926 90 97 KN-kód alá tartozó, műanyagból készült más áruként.
               
            
         
      
                  
                     
               
               
                  
                     
               
            
                  1. kép
               
               
                  2. kép
               
            
         (1)  A képek csupán tájékoztató jellegűek.